Z A P I S N I K
31. sjednice Vijeća Mjesnog odbora  „Zrinjevac“,
održane 20. prosinca 2023.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:30 sati.



Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac  konstatira da je jednoglasno prihvaćen zapisnik s 30. sjednice  Vijeća Mjesnog odbora Zrinjevac, održane  30. studenoga 2023. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18:15 sati.

Predsjednica Vijeća Mjesnog odbora Zrinjevac predlaže dnevni red kao u pozivu.
Dnevni red je jednoglasno usvojen.




Dnevni red:

1. Financijski plan  Mjesnog odbora Zrinjevac za 2024.,donošenje
1.  Plan malih komunalnih akcija Mjesnog odbora Zrinjevac za 2024.donošenje
1.  Zahtjev građanina za postavljanjem kontejnera za papir, Petrinjska 4
1.  Zahtjev za korištenje prostora
1.  Plan potreba za 2024.-rasprava      
1.  Komunalna problematika
1.  Pitanja i prijedlozi





AD1. Financijski plan  Mjesnog odbora Zrinjevac za 2024.,donošenje

Vijeće Mjesnog odbora Zrinjevac raspravlja o potrebi usvajanja Financijskog plana Mjesnog odbora Zrinjevac za 2023. godinu; nakon provedene rasprave, Vijeće jednoglasno usvaja sljedeći:


FINANCIJSKI PLAN
Mjesnog Odbora Zrinjevac
za 2024.

Članak 1.
Financijski plan Mjesnog odbora Zrinjevac za 2024. (dalje u tekstu: Plan) sastoji se od:

PRIHODA:									25.560,00 €
RASHODA:									25.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	25.560,00

	6711
	PRIHODI ZA FINANCIRANJE RASHODA POSLOVANJA
	25.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	25.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	13.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	13.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

Plan će biti objavljen na oglasnoj ploči u sjedištu Mjesnog odbora.



AD2. Plan malih komunalnih akcija Mjesnog odbora Zrinjevac za 2024.donošenje

Vijeće raspravlja o potrebi usvajanja Plana malih komunalnih akcija Mjesnog odbora Zrinjevac u 2023., nakon provedene rasprave, Vijeće jednoglasno usvaja sljedeći

Plan malih komunalnih akcija
Mjesnog odbora Zrinjevac za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Zrinjevac, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 13.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.











AD3. Zahtjev građanina za postavljanjem kontejnera za papir, Petrinjska 4

Predsjednica Vijeća Mjesnog odbora Zrinjevac je zaprimila email građanina za postavljanjem kontejnera za papir u Petrinjskoj 4.
Nakon rasprave, Vijeće Mjesnog odbora  Zrinjevac jednoglasno donosi



ZAKLJUČAK

O postavljanju kontejnera za papir U PROLAZU na adresi Petrinjska 4 (NE na samoj ulici)


1. Vijeće Mjesnog odbora Zrinjevac je raspravljalo o zahtjevu građana za postavljanjem kontejnera za papir. Budući da smatramo da kontejneri ne smiju biti na samoj ulici koja je pješačka zona i gdje se nalaze brojni kafići i restorani, ne možemo prihvatiti da se kontejner postavi na ulici

2. Vijeće Mjesnog odbora Zrinjevac zaključilo je da se kontejner za papir može postaviti u prolazu na adresi Petrinjska 4 gdje već postoje neki kontejneri i da korisnik mora voditi računa o svom kontejneru odnosno zaštititi ga kako ga se ne bi koristilo za ostale svrhe.

3. Ovaj će Zaključak biti dostavljen Vijeću gradske četvrti Donji grad i Podružnici Čistoća.





















AD4. Zahtjev za korištenje prostora

Predsjednica usmeno obavještava članove o zahtjevima.

Vijeće jednoglasno donosi

ZAKLJUČAK

1.  Udruzi „Poliglot“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminima ponedjeljkom od 16.45 do 19:45 sati.
2.  Prostor iz točke 1. ovog zaključka koristit će udruga „Poliglot“
3. Udruga „Poliglot“ obvezuje se s prostorom prilikom korištenja postupati s pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 





ZAKLJUČAK


1.  Udruzi „Zagrebačke mažoretkinje“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminima utorkom i četvrtkom od 20:00 do 22:00 sata te subotom od 9 do 16:30 sati.
2.  Prostor iz točke 1. ovog zaključka koristit će udruga „Zagrebačke mažoretkinje“
3. Udruga „Zagrebačke mažoretkinje“ obvezuje se s prostorom prilikom korištenja postupati s pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 








AD5. Plan potreba za 2024, rasprava

Vijeće Mjesnog odbora Zrinjevac je raspravljalo o planu potreba za 2024.godinu i zaključilo da će na sjednici u siječnju donijeti zaključak o Planu potreba za 2024.

AD6. Komunalna problematika

Vijeće Mjesnog odbora Zrinjevac je raspravljalo o situaciji sa čistoćom ulica sa kojim nije zadovoljno.  
Vijeće Mjesnog odbora Zrinjevac je zaključilo da se ulice nedovoljno čiste i peru a da u vrijeme Adventa u gradu postoji povećana potreba za održavanjem čistoće ulica.
Vijeće mjesnog odbora Zrinjevac se nada da će se kroz siječanj ulice primjereno očistiti, u protivnom će napraviti zaključak vezan za taj problem.

AD6  Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 19:30 sati.


Zapisničarka:
Zrinka Miličić

KLASA:    024-08/23-003/2548
URBROJ: 251-13-11-1/007-23-2


Zagreb: 20. prosinca 2023.

